BG
23.5.2022 г.
Официален вестник на Европейския съюз
C 207/27
Решение на Общия съд от 30 март 2022 г. — Air France-KLM/Комисия (Дело T-337/17) (1) (Конкуренция — Картели — Пазар на въздушния превоз на товари — Решение, с което се установява нарушение на член 101 ДФЕС, на член 53 от Споразумението за ЕИП и член 8 от Споразумението между Общността и Швейцария по въпроси на въздушния транспорт — Координиране на елементи от цената на услугите по въздушен превоз на товари (допълнителна такса за гориво, допълнителната такса за сигурност, плащане на комисиона върху допълнителните такси) — Обмен на информация — Териториална компетентност на Комисията — Единно продължено нарушение — Отговорност за неправомерното поведение — Условия за предоставяне на имунитет по отношение на глоби — Равно третиране — Задължение за мотивиране — Размер на глобата — Стойност на продажбите — Тежест на нарушението — Продължителност на участието в нарушението — Смекчаващи обстоятелства — Насърчаване на антиконкурентното поведение от публичните органи — Пропорционалност — Правомощие за пълен съдебен контрол) (2022/C 207/35) Език на производството: френски Страни Жалбоподател: Air France-KLM (Париж, Франция) (представители: A. Wachsmann, A. de La Cotardière и A.-E. Herrada, адвокати)
Ответник: Европейска комисия (представители: A. Dawes и C. Giolito, подпомагани от N. Coutrelis, адвокат)
Предмет Искане на основание член 263 ДФЕС за отмяна на Решение C(2017) 1742 окончателен на Комисията от 17 март 2017 година относно производство по член 101 ДФЕС, по член 53 от Споразумението за ЕИП и по член 8 от Споразумението между Общността и Швейцария по въпроси на въздушния транспорт (Дело AT.39258 — Въздушен превоз на товари), доколкото се отнася до жалбоподателя, и при условията на евентуалност, за частичната отмяна на това решение, както и за намаляването на размера на глобите, които са му наложени
Диспозитив 1) Отхвърля жалбата.
2) Европейската комисия понася една трета от направените от нея съдебни разноски.
3) Air France-KLM понася направените от него съдебни разноски и две трети от съдебните разноски на Комисията.
(1)
ОВ C 256, 7.8.2017 г.